Diari Oficial de la Generalitat Valenciana


Sumari del DOGV 6328, del 09-08-2010 (2010/8916)

RESOLUCIÓ de 26 de juliol de 2010, de la conselleria de Justícia i Administracions Públiques, per la qual es publica la relació de persones que han superat les proves selectives d'accés al grup A, sector administració especial, cos d'Inspectors de Tributs de la Generalitat, torn d'accés lliure i discapacitats, Convocatòria 45/08.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6328

Data del DOGV
:   09-08-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8916


Data del document
:   26-07-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

RESOLUCIÓ de 26 de juliol de 2010, de la conselleria de Justícia i Administracions Públiques, per la qual es publica la relació de persones que han superat les proves selectives d'accés al grup A, sector administració especial, cos d'Inspectors de Tributs de la Generalitat, torn d'accés lliure i discapacitats, Convocatòria 45/08. [2010/8916]  
Concloses les proves selectives per a l'accés al Grup A, sector administració especial, cos d'Inspectors de Tributs de la Generalitat, convocades per Orde de 3 d'abril de 2009, de la Conselleria de Justícia i Administracions Públiques (DOCV número 6.010, d'11 de maig de 2009), i de conformitat amb la base 12 de la convocatòria, resolc:  
Primer  
Publicar, a proposta del tribunal, la relació de persones que han superat les proves selectives, per orde de puntuació, les quals es relacionen en l'annex I.  
Segon  
En el termini de 20 dies hàbils comptats des de l'endemà al de la publicació de la present resolució en el Diari Oficial de la Comunitat Valenciana, les persones proposades hauran de presentar davant de la Direcció General d'Administració Autonòmica els documents següents:  
1. Fotocòpia del DNI o certificat de naixement expedit pel Registre Civil corresponent o document equivalent per als nacionals d'altres Estats, degudament compulsada.  
2. Fotocòpia compulsada del títol acadèmic de llicenciat en dret, llicenciat en economia o llicenciat en administració i direcció d'empreses o equivalent. En el cas de titulacions obtingudes en l'estranger haurà de tenir la credencial que acredite la seua homologació.  
3. Declaració de no haver sigut separat/da per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les Comunitats Autònomes, ni estar en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari/ària o per a exercir funcions semblants a les que exercien en el cas del personal laboral, que haguera sigut separat o inhabilitat.   
En el cas de ser nacional d'un altre Estat, no estar inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a la funció pública.  
4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
Tercer  
Totes les persones relacionades en l'annex I, en compliment del que establix la base 11 i vista la documentació presentada en l'exercici de valencià, hauran de realitzar el curs específic de valencià al qual es referix l'article 53 de la Llei de la Funció Pública Valenciana. Aquelles persones que no el superen seguiran obligades a realitzar els successius cursos que l'administració organitze per a l'adquisició del coneixement del valencià exigible.  
Quart  
Els qui tingueren la condició de funcionari/ària o personal laboral al servici de l'administració de la Generalitat estaran exemptes de justificar les condicions i requisits del punt segon que ja tingueren acreditats i inscrits en el Registre de Personal de la Direcció General d'Administració Autonòmica, únicament hauran de manifestar-ho per escrit davant de la Direcció General d'Administració Autonòmica sense aportar la documentació corresponent.  
ANNEX I / ANEXO I  
Accés: Torn lliure  
Acceso: Turno libre  
  
  
Cinqué  
Les persones seleccionades que dins del termini indicat i excepte casos de força major, no presentaren la documentació acreditativa o que d'esta es deduïra que no tenen algun dels requisits exigits, no podran ser nomenats personal de la Generalitat, sense perjuí de la responsabilitat en què pogueren haver incorregut per falsedat en les seues sol·licituds de participació.  
València, 26 de juliol de 2010.- La consellera de Justícia i Administracions Públiques: Paula Sánchez de León Guardiola.